Maite Ortiz de Mendibil

Maite Ortiz de Mendibil (Andetxa, Araba, 2005) puntista da, aurrelaria. 2021ean Eneritz Lizardi Azpiazurekin batera, munduko lehen emakume txapelduna izan zen zesta-puntan. 23 urtez azpiko Europako eta munduko txapelduna (Íscar, 2021), mundu absolutuko txapelduna (Biarritz, 2022) eta Grabni-koa (2022).

Maite Ortiz de Mendibilen esanetan:"Emakume profesionalik ez dago zesta puntan; orduan, gizonei begiratu behar diegu nahitaez."
 Bizitza 
Hainbat kirol probatu eta gero, besteak beste, futbola, gimnasia erritmikoa edo karatea, bederatzi urte baino ez zituela Urtzi nebaren bideari jarraitu zion eta plastikozko saskiarekin jolasten hasi zen. Zesta-punta ogibide izateko ametsa du. Araban ez zuen zesta punta praktikatzeko aukera handirik, beraz, ikasteko eta hobetzeko asmoz Hondarribin lehenengo, gero Donostian, Zumaian eta Mutrikun topatu zuen lan taldea astean pare bat aldiz entrenatzeko.  

Puntista profesional erreferente faltan mutilei begiratzen die, hala nola, Egiguren, Erkiaga, Goiko edo Gasteizko Jonathan Hernandez Duque. Gainera, urtetan mutilekin entrenatu izan du. Izaro Arbe izan da inguruan izan duen emakumeetako bat, baina zaila da neska profesionalak aurkitzea. Maite Ortiz de Mendibilek entzuna du Ameriketako Estatu Batuetan izan zela Becky Smith izeneko puntista profesional bat, 33 metroko frontoian. 

 Kirol ibilbidea 
2021ean, 23 urtez azpiko mailan Europako eta Munduko txapelketetan nagusitu zen, Eneritz Lizardi Azpiazu mutrikuarrarekin batera. Jaioterrian omenaldia egin zioten, eta txapela oparitu zioten. Maite Ortiz de Mendibil eta Eneritz Lizardi zesta-puntako munduko lehen emakume txapeldunak pasatu ziren historiara. Iscar eta Valleladoko (Gaztela eta Leon) pilotalekuetan jokatu zen Munduko Txapelketa 36 metroko distantzian.

2022ko urrian Maite Ortiz de Mendibil eta Maialen Aldazabalen zesta puntako Euskadiko azpitxapeldunak izan ziren, partida estu batean Eneritz Lizardi eta Ihart Arakistain aurka 30–29 galdu ostean. Egun batzuk lehenago Munduko Pilota Txapelketarako hautatua izan zen, zesta punta modalitatean, hurrengo asteburuan Lapurdiko Biarritz herrian jokatu zena. Andetxarrarekin batera, Ihart Arakistain, Eneritz Lizardi Azpiazueta Araia Lejardi izan ziren aukeratuak.

 Women Winters Serieak 
2023ko otsailean Women Winter Series alfonbra gorria bezala zabaldu zen Durangoko Ezkurdi frontoi berrituan. Eusko Labeleko World Series txapelketaren 15-18 urte tarteko protagonistetako bat izan zen: Maite Ortiz de Mendibil (Andetxa, 2005), Maialen Aldazabal (Berriatua, 2006), Ihart Arakistain (Sopela, 2006), Frida Watkins (Zumaia, 2008), Erika Mugartegi (Markina, 2008), Arai Lejardi (Markina, 2007), Helena Barrenetxea (Durango, 2007) eta Eneritz Lizardi (Mutriku, 2004) nagusiena.  Winter Serieseko txapeldunak Erika eta Arai markinarrak izan ziren 12-15 eta 14-15 tantu lortuta. Sarrera gabe gelditu zen jendea, aurreko partiduetan legez ETB1 katean finala ikusteko aukera izan zen.
 2024 
Aurreko urteko txapeldunak Erika Mugartegi eta Araia Lejardi ez zuten bikote moduan jokatuko txapelketan. Batetik, Mugartegik Maialen Aldazabalegaz jokatu zuen, eta, bestetik, Lejardik Helena Barrenetxea durangarra izan zuen taldekide. Txapelketako laugarren bikotea Maite Ortiz de Mendibilek(Gasteiz) eta Frida Watkinsek osatu zuten.

Lejardi eta Barrenetxea finalerako sailkatu ziren, Maite Ortiz de Mendibil eta Frida Waltkinsi irabazi ondoren. Erika Mugartegi markinarra eta Maialen Aldazabal berriatuarra – Elaia Gogenola Krajak berrituarrari eta Naroa Merino Tolosarrari 15-7 eta 17-12 irabazita –  izan ziren finaleko aurkariak. 2024ko martxoaren 11n  Emakumeen Winter Serieseko II. edizioan Maialen Aldazabal eta Erika Mugartegi izan zen bikote txapelduna Lejardi eta Barrenetxea txapedunordeak izan ziren.

 2025 
Winter Series da ligako txapelketa nagusia. Durangokoarekin batera, beste bederatzi txapelketak osatuko dute liga: Berriatukoak, Gasteizkoak, Lekeitiokoak (Bizkaia), Zumaiakoak (Gipuzkoa), Bilbokoak, Mutrikukoak (Gipuzkoa), Donibane Lohizunekoak eta Miarritzekoak (Lapurdi) eta denboraldiko zortzi pilotari onenak Lauko Finalerako sailkatuta. 

2025eko martxoan hasi zen Araba Euskarazeko atrakzio nagusiak zesta-punta profesionaleko Maite Ortiz de Mendibil eta Julen del Río arabar puntistak izan ziren, Jai Alai Leagueko gizonezkoen eta emakumezkoen zirkuituetarako puntuagarria. 

 Erreferentziak 

 Kanpo estekak 

Kategoria:Arabarrak
Kategoria:Puntistak
Kategoria:Emakume aitzindariak
Kategoria:Arabako pilotariak
Kategoria:Euskal Herriko kirolariak